เช็กด่วน! บช.น.ปิดจราจร 40 เส้นทางพรุ่งนี้ 16.00-21.30 น. ซ้อมงานพระราชพิธีบรมราชาภิเษก
เช็กด่วน! บช.น.ปิดจราจร 40 เส้นทางพรุ่งนี้ 16.00-21.30 น. ซ้อมงานพระราชพิธีบรมราชาภิเษก
16 เม.ย. 2562

ผู้สื่อข่าวรายงานว่า บช.น.จะทำการปิดการจราจรเพื่อซักซ้อมการปฏิบัติการรักษาความปลอดภัยและการจราจร ในงานพระราชพิธีบรมราชาภิเษก ในวันที่ 17 เม.ย. ตั้งแต่ เวลา 16.00 น. เป็นต้นไป ซึ่งคาดว่าจะเปิดการจราจรได้ตามปกติ ในเวลาประมาณ 21.30 น.
โดยถนนที่ปิดการจราจรมีจำนวน 40 สาย ได้แก่
1. ถนนหน้าพระลาน ตลอดสาย
2. ถนนหน้าพระธาตุ ตลอดสาย
3. ถนนราชดำเนินใน (จากแยกผ่านพิภพ ถึง แยกป้อมเผด็จฯ)
4. ถนนสนามไชย (จากแยกป้อมเผด็จ ถึง แยกตัดถนนพระพิพิธ)
5. ถนนหับเผย 
6. ถนนหลักเมือง 
7. ถนนกัลยาณไมตรี 
8. ซอยสราญรมย์
9. ถนนพระจันทร์ ตลอดสาย
10. ถนนมหาราช (จากท่าพระจันทร์ ถึง แยกปากคลองตลาด)
11. ถนนท้ายวัง 
12. ถนนเชตุพน 
13. ซอยเศรษฐการ
14. ถนนราชินี (จากใต้สะพานพระปิ่นเกล้า – แยกผ่านพิภพ ถึง แยกพระพิทักษ์)
15. ถนนสมเด็จพระปิ่นเกล้า (จากแยกอรุณอัมรินทร์ สะพานสมเด็จพระปิ่นเกล้า ถึง แยกผ่านพิภพ)
16. ถนนราชดำเนินกลาง ตลอดสาย
17. ถนนจักรพงษ์ 
18. ถนนสามเสน (จากแยกบางขุนพรหม ถึง แยกบางลาพู)
19. ถนนตะนาว (จากแยกสี่กั๊กเสาชิงช้า ถึง วงเวียนสิบสามห้าง)
20. ถนนสิบสามห้าง
21. ถนนบวรนิเวศ 
22. ถนนข้าวสาร 
23. ถนนรามบุตรี
24. ถนนตานี 
25. ถนนไกรสีห์ 
26. ถนนพระสุเมรุ
27. ถนนดินสอ (จากแยก กทม. ถึง แยกวันชาติ)
28. ถนนประชาธิปไตย (จากแยกวันชาติ ถึง แยกวิสุทธิกษัตริย์)
29. ถนนราชดำเนินนอก (จากแยก จปร. ถึง แยกผ่านฟ้า)
30. ถนนนครสวรรค์ (จากแยกผ่านฟ้า ถึง แยกจักรพรรดิพงษ์)
31. ถนนหลานหลวง (จากแยกผ่านฟ้า ถึง แยกหลานหลวง)
32. ถนนมหาไชย (จากแยกป้อมมหากาฬ ถึง แยกสาราญราษฎร์)
33. ถนนบุญศิริ (จากถนนอัษฎางค์ ถึง ถนนบูรณศาสตร์)
34. ถนนราชบพิธ
35. ถนนบำรุงเมือง (จากสะพานช้างโรงสี ถึง แยกสี่กั๊กเสาชิงช้า)
36. ถนนเจริญกรุง (จากวงเวียน รด. ถึง แยกเฉลิมกรุง)
37. ถนนเฟื่องนคร (จากแยกสี่กั๊กพระยาศรี ถึง แยกสี่กั๊กเสาชิงช้า)
38. ถนนบ้านหม้อ (จากสี่กั๊กพระยาศรี ถึง แยกบ้านหม้อ)
39. ถนนอัษฎางค์ (จากแยกผ่านพิภพ ถึง แยกพระพิทักษ์)
40. ถนนพระพิพิธ (จากถนนสนามไชย ถึง แยกพระพิทักษ์)
สำหรับแนวทางการปิดจราจรจะทำการปิดการจราจรเมื่อขบวนซักซ้อมผ่าน สำหรับเส้นทางใดที่ขบวนซักซ้อมยังไม่ผ่าน หรือเส้นทางใดที่ขบวนซักซ้อมผ่านไปแล้ว และไม่เป็นการกระทบต่อขบวนซักซ้อม เจ้าหน้าที่ตำรวจจะพิจารณาเปิดการจราจรเป็นช่วงๆ ไป เพื่อเป็นการอำนวยความสะดวกให้กับประชาชนโดยเร็ว ให้ได้รับผลกระทบด้านจราจรน้อยที่สุด
ทั้งนี้ แนะนำประชาชน กรณีเดินทางระหว่างฝั่งกรุงเทพฯ และฝั่งธนบุรี ขอแนะนำให้ไปใช้เส้นทางดังนี้
1.เมื่อลงจากด่วนยมราช หรือมาจากถนนเพชรบุรี ถนนราชวิถี ให้ไปใช้สะพานกรุงธน (ซังฮี้) หรือสะพานพระราม 8
2.สำหรับรถที่มาทางด้านถนนพระราม 4 ถนนพระราม 1 และ ถนนเจริญกรุง ให้ไปใช้สะพานพระปกเกล้า และสะพานพุทธยอดฟ้า จะเป็นการสะดวกกว่า